Ma olen korra varem Horvaatias käinud. See oli  küll viis aastat tagasi ning kuna reis kestis toona vaid kolm päeva, olin ma juuli alguses Dubrovnikusse saabudes enamuse oma kunagisest kogemusest unustanud. Ainus, mida ma veel elavalt mäletasin oli Horvaatia jalustrabav rannajoon, mida ma toona lennukiaknast ka ohtralt pildistasin. See läbipaistev sügavsinine meri ja kõrged teravad kaljunukid on rasked ununema.